Солтанмәхмүт имамдың мәсете колхозлаштырыу осоронда клубҡа әйләндерелә. Ул оҙаҡ йылдар ауылдың мәҙәниәт усағы булды. Мулла ҡулға алынғас, ғаиләһен яҡшы йорттарынан ҡыуып сығаралар һәм алмашҡа бәләкәй генә өйҙә йәшәтәләр. Юлда­шевтарҙың өйөндә колхоз контораһы урынлаша. Был йорт шундай ныҡ булып сыға – кәнсәнән һуң быуат буйына кешеләргә хеҙмәт итте. Әле лә тергеҙеп, төҙөкләндергәндә был йортта йәшәргә була, ти ағас эшен белеүселәр.